
Cuelyn Wever-Uroes 


PROME MINISTER 


ARUBA TABATA PAIS ANFITRION PA E CONFERENCIA DI 
CARIBBEAN FINANCIAL ACTION TASK FORCE (CFATF) 


"Nos compromiso pa cu e lucha contra labamento di placa ta continua, 
paso asina so nos por crea un pais y un mundo mas miho" 


Recientemente, Aruba tabata e pais 
anfitrion pa loke ta e conferencia 
importante, den cuadro di e lucha 
contra labamento di placa, Caribbean [Ml 
Financial Action Task Force (CFATFP). 
Prome Minister Evelyn Wever-Croes || 
hunto cu Su Excelencia Gobernador nl 
di Aruba, señor Alfonso Boekhoudt, 
Minister di  Finansas Xiomara 
Maduro, y presidente di Parlamento 
señor Edgard Vrolijk, tabata presente 
na e conferencia aki, na unda a trata 
e topico di labamento di placa, cu ta 
di gran importancia pa e comunidad 
global. Na inicio di e conferencia, 
Prome Minister a duna un discurso, 
na unda el a yama un bon bini na 
tur esnan presente, gradiciendo nan 
pa acepta e invitacion pa bin Aruba 
pa reuni riba e tema importante aki, 

subrayando asina e importancia di 
e compromiso colectivo, pa asegura 
integridad di e sistema economico, 
financiero y siguridad mundial. 


Prome Minister a expresa di ta 
contento di por a ricibi na Aruba un 
cantidad grandi di persona cu ta 
participa den tur e areanan di Caribe, 
y tambe dignatarionan importante, 
mustrando asina cu den e lucha di E 
labamento di placa Aruba no ta para 

su so, y cu ora ta traha hunto, ta logra cosnan grandi. Un 
apsecto hopi positivo y di orguyo, ta e hecho cu Aruba a caba 
di pasa door di un evaluacion sumamente positivo di CFATF, y 
ta e pais number dos den Caribe cu a pasa e evaluacion den 
gran forma asina. Tambe, Prome Minister ta felicita e director 
di e departamento Financial Intelligence Unit of Aruba, cu ta 
encarga cu labamento di placa na Aruba, señor Angelo Brete 


pa su nombracion como presidente di CFATF. 

"Nos compromiso pa cu e lucha contra labamento di placa ta 
continua. Como mandatario di pais Aruba, nos ta comprometi 
na mantene e normanan mas halto di integridad den e sistema 
financiero di nos pais. E ta nos responsabilidad cu nos ta tuma 
hopi na serio, paso asina so nos por crea un pais y un mundo 
mas miho" Prome Minister a expresa. MN 

Ursell Arenda 


MINISTER 


COLABORACION ENTRE GOBIERNO DI ARUBA Y 
XAVIER UNIVERSITY NA BIENESTAR DI SECTOR 

Gobierno di Aruba, representa pa Minister di Transporte, 
Integridad, Naturalesa y Asuntonan di Adulto Mayor, minister 
Ursell Arends ta firma un Memorandum of Understanding 
(MoU) cu Xavier University School of Veterinary Medicine 
(XUSOVM), Aruba. E meta di e colaboracion aki ta pa fortalece e 
esfuersonan den agricultura, cuido di animal y cuido veterinario 
a base di un intercambio di conocemento. 


E colaboracion ta cubri varios area, incluyendo: 

- Mehoracion di educacion y investigacion veterinario. 

- Garantisa bienestar di animalnan y salud publico. 

- Mehoracion di cuido veterinario y servicionan di cuido pa 
animal. 

- Enfoke ariba un intercambio di conocemento y perspectivanan 
entre Gobierno di Aruba y XUSOVM. 


E partnersnan ta plania pa aborda problemanan manera cacho 


PRIMARIO Y CUIDO DI ANIMAL 


y pushi di caya, control di malesa, y practicanan di cria. E 
iniciativa aki tambe ta provee oportunidadnan di aprendisahe 
pa studiantenan di veterinaria na entre otro Departamento di 
Agricultura, Cria y Pesca. Tambe, lo conduci investigacionnan 
y estabelece obhetivonan specifico cu lo wordo evalua y 
actualisa regularmente. 

Ambos partner tin coordinadornan apunta cu lo ta responsabel 
pa e ehecucion eficaz di e actividadnan. Lo tene reunionnan 
regularmente pa planifica y ehecuta esfuersonan colaborativo, 
cu evaluacionnan semi-anual pa asina sigura progreso cu 
ahustacionnan necesario. 


Minister Arends ta expresa optimismo ariba e desaroyonan aki 
bisando cu “E colaboracionnan aki ta un paso significante pa 
mehora cuido di animal na Aruba y e sector primario. Nos ta 
sigur cu esaki lo tin un impacto positivo na nos comunidad”. 

MINISTER DI CULTURA 
TA FELICITA E PAREHA 
LUCAS Y MERCEDES 
BERGEN-TROMP CU A 
CUMPLI 70 ANIVERSARIO 
DI MATRIMONIO 


E pareha Lucas y Mercedes Bergen-Tromp a cumpli 70 
aniversario di matrimonio y pa e ocasion special aki Minister 
Maduro di Cultura a pasa bishita e pareha un rato na nan hogar 
pa asina brinda nan un reconocimento pa e bunita aniversario. 
Den compania di famia y despues di a ricibi e bendicion di Dios 
cerca Pastor Maduro, Minister Maduro a felicita e pareha cu e 
bendicion di un matrimonio di 70 aña largo. 


Minister Maduro ta felicita tur famia y amigo cu e aniversario 
special aki di e pareha Lucas y Mercedes, y ta gradici nan 
yui muhe sra. Ruthy Vrieswijk- Bergen pa brinda un bunita 
recuerdo pa e ocasion festivo aki di su mayornan. MN 

Masha pabien awe na tur trahado di 


Minister di Finan 

Minister di Finansa y Cultura 


Diabierna 1 December 2023 


BON PASCO dad deber 
y Feliz 2024 Y RY 


1 di December ta e fecha cu organisacionan mundial ta bini hunto pa concientisa y informa ariba e malesa di 
AIDS. E aña aki e tema official ta “Let communities lead.” 

Ta importante pa reforsa nos compromiso pa keda traha incansabel ariba prevencion, tratamento y sosten. 
Nos dedicacion continuo, no ta solamente un promesa, pero e ta un liña di bida pa esnan afecta. 
Huntu, nos mester asegura sosten, acceso na tratamento y estrategianan di prevencion pa caba cu e 
impacto di AIDS. — Minister Dangui Oduber 


WORLD 
AWARENESS DAY! 


December 1, 2023 


LAGA COMUNIDAD LIDERA! 

MINISTER DI TURISMO 8. SALUD PUBLICO Qe Ely 
DANGUI ODUBER HS 

Diahuebs mainta, Minister di Husticia y Asuntonan Social sr. 
Rocco Tjon, a reuni cu e arkitecto y e Account Manager Vastgoed 
di APFA pa loke ta e construccion di e centro di husticia na ex- 
codemsa. Aña pasa e ley a wordo aproba unanimamente pa 
asina e edificio aki wordo comberti den un centro di husticia, 
caminda lo bay ubica diferente departamentonan hudicial hunto 
bou un solo dak. APFA a adkiri un "consultant" pa prepara ful 
e destaho pa cu e proyecto aki. E preparacionnan pa cu e 
destaho ta canando bon y lo finalisa februari, pa asina por 
scoge e compania cu lo bay ehecuta e proyecto aki na maart 
2024. 


Manera ta conoci, aña pasa e ley a wordo aproba unanimamente 
den Parlamento di Aruba pa loke ta e construccion di un 


centro di husticia nobo na ex-codemsa, caminda lo bay ubica 
diferente departamentonan hudicial, entre otro; Bureau City 
Inspector, Inmigracion Aruba, CEA y KPA. Esaki, cu e meta pa 
introduci diferente funcionalidadnan nobo cu nos no conoce 
ainda den husticia, y na final di dia percura pa reduci gastonan 
di diferente huurnan cu tin andando na e momentonan aki 


Despues di un proceso amplio caminda a involucra e diferente 
departamentonan y sindicatonan, APFA ta den e proceso di 
preparacion pa loke ta trata e destaho publico. Pa nan por 
logra esaki, nan a adkiri un consultant pa loke ta e parti di 
construccion, kende ta preparando tur e documento y 
pinturanan pa e destaho por tuma luga. E intencion ta pa e 
destaho aki tuma luga otro aña den e luna di februari, pa asina 
nan por scoge e compania cu ta bay percura pa e construccion 
di esaki. 


Por ultimo, e mandatario a expresa cu e reunion tawata uno 
positivo, caminda por wak cu tur cos ta canando segun e plan. 
Manera a indica caba, e proyecto aki lo bay tin beneficionan 
multiple, cuminsando na e hecho cu ta bay paga menos na 
huur y ta bay tin condicionnan di trabou completamente nobo, 
mirando cu tur cos ta bay ta nobo den e edificio. Ta trata di un 
inversion di alrededor di 20 miyon florin, pa asina e trabounan 
pa cu e edificio nobo pa e centro di husticia, por inicia na april 
2024. MN 

Ministerio di Lnseñanso y Deponie 

MINISTER ENDY CROES TA REUNI CU SU TEAM DI 


Mi, A 


DEPORTE PA TRATA DIFERENTE PROYECTO DEPORTIVO 


Dialuna atardi, Minister di Enseñansa y Deporte Endy Croes 
a reuni cu Ministerio di Deporte pa repasa e lista di peticion 
di diferente proyecto deportivo y algun proyecto andando. 
Durante e reunion a evalua y revisa e proceso di e proyecto 
di renobacion di Compleho Deportivo Guillermo Prospero 
Trinidad. A analisa e weganan cu ta tumando luga meymey di 
e construccion. 


Diahuebs ultimo, tabatin e wega di Aruba contra Turks- en 
Caicos y dialuna, 4 di december, ta bay tin wega di Seleccion 
Femenino di Aruba contra Belize cu ta bira e ultimo wega di e 
aña aki. Pues desde e fecha ey, e stadion lo permanece cera 
te cu otro aña maart pa asina finalisa e proyecto di renobacion. 
Banda di esaki, a evalua otro proyectonan deportivo, entre otro, 
un bunita proyecto pa baseball pa aña 2024. Durante e reunion 


a dialoga tocante e proyecto y ta preparando e comision cu ta 
encarga cu e campeonato internacional di baseball aki. Tambe, 
a dialoga brevemente di e campeonatonan internacional cu e 
vision di “sport tourism”, mirando cu tin varios peticion pa esaki. 
Un bon reunion, unda a trata diferente proyecto deportivo di vital 
importancia. Nos ta sigui contribui na e desaroyo di deporte di 
Aruba den su totalidad”, Minister Endy Croes ta finalisa. Cu 
deseo, disciplina, determinacion y dedicacion ta logra. MN 

Recientemente, Minister di Enseñansa y Deporte Endy Croes 
a asisti na Het Nationaal Onderwijs Congres Caribbean 2023 
cu a tuma luga na Colegio Arubano. Het Nationaal Onderwijs 
Congres Caribbean 2023 ta organisa pa Rolf groep di Hulanda. 
Diferente experto tabata presente durante e congreso aki cu 
e meta di educa nos docentenan di Aruba. Tabatin diferente 
dia di les cu diferente tema, unda cu e docentenan di diferente 
schoolbestuur di Aruba por a atende pa sigui mehora nan mes 
y siña metodonan nobo. 


Durante e apertura oficial, e mandatario di Enseñansa a duna 
un discurso en cuadro cu lifelong learning, cual ta refleha e 
vision di Gabinete Wever-Croes Il, cu ta Enseñansa den 
Transicion y e congreso aki ta un di e pilarnan di lifelong 
learning. Pa conclui, Minister Endy Croes ta felicita Rolf groep 
cu e tremendo congreso aki y ta gradici nan pa trece diferente 
experto pa educa nos docentenan. Masha pabien na tur 
docente cu durante nan tempo liber a tuma e inciativa di asisti 
na e congreso pa sigui desaroya nan mes. MN 

Nos ta den e luna cu mundo henter 
ta sinti e necesidad y deseo pa 
union y hermandad. Mientras nos ta 
celebra e Pasco aki y nos ta acerca 
un Aña Nobo yen di speransa y 
optimismo, laga e resiliencia cu a 
uni nos como pueblo den tempo di 
hopi desafio y reto, ta e guia pa 
hunto sigui construi nos caminda di 
prosperidad y exito. 


Gobierno di Aruba ta desea cada 
ciudadano di nos pais, un 
temporada di fiesta alegre yen di 
calor di e union di famia y e 
inspiracion pa man den man, sigui 
traha y sigui traha riba e fundeshi 
firme di nos baranca Aruba. 


Mas ta un 


RESILIEN 


AÑA DI UNION Y POSITIVISMO! 


